Document ID: /roh_data/filtered/fineweb-2-filterrobots_roh.jsonl.gz/4352

Uffants na duain betg vegnir influenzads da firmas u d’associaziuns ed survegnir reclama en scola, quai pretenda l'Uniun svizra dals magisters en ina decleraziun davart il tema «sponsoring en las scolas».
La protecziun da las datas sto esser garantida
Gia oz distribueschian firmas products gratuits u pajan schizunt material da scola. Quai saja surtut privlus sche las interpresas survegnan sco cuntramesira datas persunalas dals scolars. In privel vegn ad esser sche la dependenza dals sponsurs crescha entras quai che las scolas ston spargnar, scriva l’Uniun da magisters svizra. Ma betg tut las purschidas sponsuradas sajan problematicas, quai dettia era buns ed innovativs projects da scola, scriva l’uniun.
Ils chantuns stoppian uss sviluppar communablamain directivas co in sponsoring pudess vesair ora en las scolas.
RR novitads 16:00